৮ অক্টোবর বায়ুসেনা দিবস। আজ ৮৪তম বার্ষিকীতে পাকিস্তানকে কড়া বার্তা দিলেন বায়ুসেনা প্রধান অরূপ রাহা। এদিন বায়ুসেনা দিবস উদযাপন অনুষ্ঠানে তিনি বলেন, ‘‘পাঠানকোট হামলাই আমাদের দেখিয়ে দিয়েছে ঠিক কী পরিস্থিতিতে বাস করছি এখন আমরা।’’ তাই যে কোনও চ্যালেঞ্জের সম্মুখীন হতে সব সময় নিজেদের তৈরি রাখা খুবই গুরুত্বপূর্ণ। 

গাজিয়াবাদের হিন্দোন এয়ারবেসে, এদিন উদযাপনী অনুষ্ঠানে আকাশে দেখা যায় বায়ুসেনার ‘সারং’ টিমের অত্যাধুনিক হেলিকপ্টারের নজরকাড়া প্রদর্শনী। অনুষ্ঠানে উপস্থিত ছিলেন প্রধানমন্ত্রী। উরি হামলার পরে সেনাবাহিনীকে প্রয়োজন মতো ঢেলে সাজানো চলছে কারণ ইন্টালিজেন্স সূত্রের খবর, সার্জিক্যাল স্ট্রাইকের পরেও আবার সীমান্ত এলাকায় জঙ্গিরা জড়ো হচ্ছে ভারতে অনুপ্রবেশের উদ্দেশ্যে। এছাড়া সীমান্ত বরাবর পাকিস্তানও সৈন্য সাজাচ্ছে।
আরও পড়ুন
সার্জিক্যাল অ্যাটাকের সম্ভাবনা আঁচই করতে পারেনি পাকিস্তান! কেন? জেনে নিন 
সার্জিক্যাল স্ট্রাইকের ভিডিও কি পাওয়া গেল? জেনে নিন...
কেন পাকিস্তানের হয়ে গলা ফাটালেন সাক্ষী মালিক?
তাই যে কোনও আক্রমণ প্রতিহত করার লক্ষ্যে এই মুহূর্তে তৎপর ভারতীয় সেনাবাহিনী।  কিছুদিন আগেই প্রতিরক্ষা মন্ত্রী মনোহর পারিকর জানিয়েছিলেন যে ৩৬ মাস পরে যে রাফালে জেট কেনার কথা ছিল তা এখনই কেনা হবে। এই বিমানগুলি অবশ্যই অনেক গুণ বাড়িয়ে দেবে ভারতীয় বায়ুসেনার শক্তি।